এছাড়াও অভিজিৎ হত্যাকাণ্ডের তদন্ত সম্পর্কে জানতে চাইলে মন্ত্রী বলেন, অভিজিৎ হত্যাকাণ্ড অনেকটা অধরায় রয়ে গিয়েছিল। কিন্তু আমাদের গোয়েন্দারা অত্যন্ত তৎপর। তারা সূত্র ধরতে ধরতে মূল আসামিকে ধরে ফেলেছেন। মূল আসামি অনেক তথ্য দিয়েছেন। সে তথ্যগুলো আমাদের গোয়েন্দা বাহিনী ধারাবাহিকভাবে কিছুদিনের মধ্যেই আপনাদের জানাবে। আমরা প্রতিদিনই নতুন তথ্য পাচ্ছি, সেগুলোও জানিয়ে দেয়া হবে।